21. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.13859 της 26/27 Μαρτ. 1975  (ΦΕΚ Β΄ 347) Περι τροποποιήσεως της υπ’ αριθ. 67578/1974 αποφάσεως του Υπουργού Εθνικής Παιδείας και Θρησκευμάτων «περί των διδασκομένων και εξεταζομένων μαθημάτων εν τη Φιλοσοφική Σχολή του Πανεπιστημίου Αθηνών». Έχοντες υπ’ όψιν: 1) Την παρ. 5 της υπ’ αριθ. 107/1962 Πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 και 2)την πρότασιν της Φιλοσοφικής Σχολής (συνεδρία 17.1.1975) και της Συγκλήτου (συνεδρία 28.1.1975) του Πανεπιστημίου Αθηνών, αποφασίζομεν: 1.Το εις το Γ΄ έτος σπουδών του Τμήματος Ιστορικού και Αρχαιολογικού της Φιλοσοφικής Σχολής του Πανεπιστημίου Αθηνών διδασκόμενον υποχρεωτικόν μάθημα Φιλοσοφία Β΄ καθίσταται κατ’ επιλογήν, διδασκόμενον εις το αυτό έτος και Τμήμα. 2.Εις τα υποχρεωτικά μαθήματα του αυτού ως άνω έτους σπουδών προστίθεται και το μάθημα Αρχαιολογία Β΄ διδασκόμενον επί 3 ώρας εβδομαδιαίως. Η παρούσα δημοσιευθήτω δια της Εφημερίδος της Κυβερνήσεως. 